Štirinajsta direktiva Komisije 92/8/EGS

z dne 18. februarja 1992

o prilagoditvi prilog III, IV, VI in VII Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je nazadnje spremenjena z direktivo 91/184/EGS [2], in zlasti člena 8(2) direktive,

ker se lahko na podlagi razpoložljivih informacij snovi, barvila, konzervansi in ultravijolični filtri, katerih datum dovoljenja je potekel 31. decembra 1991, uporabljajo še nadaljnjih šest mesecev;

ker so ukrepi, ki so predvideni v tej direktivi, v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,

SPREJELA NASLEDNJO DIREKTIVO:

Člen 1

Direktiva 76/768/EGS se spremeni:

1. V delu 2 Priloge III se datum 31. december 1991 v stolpcu "Dovoljeno do" nadomesti s 30. junijem 1992 za naslednjo snov:

2.1,1,1-trikloroetan (metil kloroform);

2. V delu 2 Priloge IV se datum 31. december 1991 v stolpcu "Dovoljeno do" nadomesti s 30. junijem 1992 za naslednje številke in nazive barve: 26100, 73900, 74189, topilo rumena 98 in 15585;

3. V delu 2 Priloge VI se datum 31. december 1991 v stolpcu "Dovoljeno do" nadomesti s 30. junijem 1992 za naslednje snovi:

2. klorfenezin (INN),

15. benzetonijev klorid (INN) (+),

16. benzalkonijev klorid (INN), bromid in saharinat (+),

20. heksamidin (INN) in njegove soli (vključno z izetionatom in 4- hidroksibenzoatom) (+),

21. benzilhemiformal (1: 1 zmes benziloksimetanola in (benziloksimetoksi) metanola),

26. glutaraldehid,

27. 3-deciloksi 2-hidroksi-1-amino propan-hidroklorid (dekominol) (INN);

4. V delu 2 Priloge VII se datum 31. december 1991 v stolpcu "Dovoljeno do" nadomesti s 30. junijem 1992 za naslednje snovi:

1. n-propoksiliran etil-4-aminobenzoat (zmes izomer),

2. etoksiliran etil-4-aminobenzoat,

4. glicerol 1-(4-aminobenzoat),

5. 2-etilheksil 4-dimetilaminobenzoat,

6. 2-etilheksil salicilat,

12. izopentil-4-metoksicinamat (zmes izomer),

13. 2-etilheksil 4-metoksicinamat,

16. 2-hidroksi-4-metoksi-4’-metilbenzofenon (meksenon),

17. 2-hidroksi-4-metoksibenzofenon-5 sulfonska kislina in natrijeva sol (sulisobenzon in sulisobenzonov natrij),

24. alfa-(2-oksoborn-3-iliden) toluen-4-sulfonska kislina in njene soli,

25. 3(4’-metilbenziliden)-d-1-kafra,

26. 3-benziliden kafra,

28. 4-izopropil-dibenzoilmetan,

29. 4-izopropilbenzil salicilat,

31. 1-(4-terc-butilfenil)-3-(4-metoksifenil) propan-1-3-dion,

32. 2,4,6-trianilino-(p-ogljikov-2’-etilheksil-1’-oksi)-1,3,5-triazin.

Člen 2

1. Ne glede na datume dovoljenja, navedene v členu 1, države članice sprejmejo vse potrebne ukrepe, da od 1. julija 1992 za snovi, navedene v členu 1, niti proizvajalci niti uvozniki s sedežem v Skupnosti ne bodo dajali na trg izdelkov, ki ne ustrezajo zahtevam te direktive.

2. Države članice sprejmejo potrebne ukrepe, da se izdelki, navedeni v odstavku 1 in ki vsebujejo snovi, navedene v členu 1, po 30. juniju 1993 ne prodajajo ali drugače dajejo končnemu potrošniku, če niso v skladu z zahtevami te direktive.

Člen 3

1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1992. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

1. Države članice sporočijo Komisiji besedila določb nacionalne zakonodaje, sprejete na področju, ki ga zajema ta direktiva.

Člen 4

Ta direktiva je naslovljena na države članice.

V Bruslju, 18. februarja 1992

Za Komisijo

Karel Van Miert

Član Komisije

[1] UL L 262, 27.9.1976, str. 169.

[2] UL L 91, 12.4.1991, str. 59.

--------------------------------------------------